OpenLLM-France/wikimedia huggingface dataset:
# Marató d'Amsterdam

La Marató d'Amsterdam (neerlandès: Marathon van Amsterdam) és una prova de marató (42.195 km) que se celebra anualment a Amsterdam, Països Baixos, des de 1975. La cursa de carretera té una Etiqueta d'Or de la IAAF. Durant l'esdeveniment, hi ha també una cursa de Mitja Marató (21.097 km) i una de 8 km. El recorregut comença i finalitza a l'Estadi Olímpic. La cursa és plana, amb un alçada màxima de 33 ft a la 23a milla.

## Història

La primera marató d'Amsterdam es va celebrar el 5 d'agost de 1928, durant els Jocs Olímpics. Va ser guanyada per Boughera El Ouafi amb un temps de 2:32:57.
Després dels Jocs Olímpics no es va celebrar cap marató a Amsterdam fins 1975. Des d'aquell any la marató se celebra anualment, a excepció de 1978.
El rècord de la cursa de 1980 de 2:09:01 el va establir el neerlandès Gerard Nijboer que podria ser considerat un rècord mundial oficiós, ja que el rècord reconegut en aquell temps de 2:08:34, fet a Anvers, havia estat corregut en una cursa que era 500 metres més curta. Però la IAAF no reconeix el temps de Nijboer com a rècord.
L'any 2005, el titular de rècord mundial anterior en la marató, Haile Gebrselassie, va guanyar el seu primer Marató d'Amsterdam amb la millor marca (2:06:20) de la temporada 2006.
L'any 2010 Getu Feleke va acabar amb 2:05:44 i va millorar el rècord de la cursa de 2009 per 34 segons.
L'any 2012 el Kenià Wilson Chebet va guanyar la cursa amb un temps de 2:05:41 i va batre el rècord de la cursa anterior per només tres segons. En el mateix any, l'atletaetíop Meseret Hailu va fer un nou rècord femení de la cursa amb un temps de 2:21:09.
Evolució dels rècords de la cursa :
| Data | Atleta | Temps |
| 5 agost 1928 | Boughera El Ouafi França | 2:32:57 |
| 3 maig 1975 | Jørgen Jensen Dinamarca | 2:16:51 |
| 21 maig 1977 | Bill Rodgers Estats Units | 2:12:47 |
| 26 abril 1980 | Gerard Nijboer Països Baixos | 2:09:01 WR |
| 2 novembre 1997 | Sammy Korir Kenya | 2:08:24 |
| 1 novembre 1998 | Sammy Korir Kenya | 2:08:13 |
| 17 octubre 1999 | Fred Kiprop Kenya | 2:06:47 |
| 19 octubre 2003 | William Kipsang Kenya | 2:06:39 |
| 17 octubre 2004 | Robert Cheboror Kenya | 2:06:22 |
| 16 octubre 2005 | Haile Gebrselassie Etiòpia | 2:06:20 |
| 18 octubre 2009 | Gilbert Yegon Kenya | 2:06:18 |
| 17 octubre 2010 | Getu Feleke Etiòpia | 2:05:44 |
| 21 octubre 2012 | Wilson Chebet Kenya | 2:05:41 |
| 20 octubre 2013 | Wilson Chebet Kenya | 2:05:36 |
| 16 octubre 2016 | Daniel Wanjiru Kenya | 2:05:21 |
| 15 octubre 2017 | Lawrence Cherono Kenya | 2:05:09 |

## Referències

* ↑ Amsterdam Marathon - Elevation Chart
* 1 2 «ING Amsterdam Marathon. History». amsterdammarathon.nl. Arxivat de l'original el 2011-07-24. [Consulta: 16 març 2008].
* 1 2 World Best Progressions - Road Arxivat 2018-04-22 a Wayback Machine., Association of Road Racing Statisticians.
* ↑ Marathon World Records (men) topendsports
* ↑ http://nos.nl/artikel/191877-feleke-winnaar-marathon-amsterdam.html

## Enllaços externs

* Marató d'Amsterdam - Lloc web oficial
# Bit Bahiani

Bit Bahiani va ser un regne arameu, amb capital a Guzana (Tell Halaf) establert després del 1200 aC, i que va existir fins al 808 aC quan va ser annexionat a Assíria del que abans ja havia esdevingut vassall a l'inici del sota Adadnirari II. Estava situat a la vall del riu Balikh. Guzana ocupava una posició estratègica a la ruta que unia Assíria amb el riu Efurates
Hi va haver cinc reis coneguts abans del 808 aC i almenys quatre governadors després del 808 aC. El rei més conegut és Kapara que va construir un hilani o palau. Cap a l'any 808 aC o poc abans es va aliar a Izalla i es va revoltar. Derrotat, el país va ser annexionat a Assíria.

## Llista de reis

* Ḫadini (Khadini) després de 1200 aC
* Kapara (fill d'Ḫadini) vers 1150 aC
* Desconeguts vers 1150-900 aC
* Abi-salamu (Absalom) vers 900 aC
* Adad-imme vers 877 aC
* Iti' vers 867 aC

## Governadors assiris

* Mannu-kima-matu-Aššur vers 793 aC
* Pur-sagale vers 763 aC
* Bel-harran-Bel-uṣur vers 727 aC
* Mutakkil-Aššur (Bachiannu) vers 706 aC

## Referències

* ↑ Cassin, Elena (et al.) (ed.). Los imperios del antiguo oriente III: la primera mitad del primer milenio. Madrid: Siglo XXI, 1979, p. 1, 4-5. ISBN 8432301183.
# Fernando Pastor Llorens

Fernando Pastor Llorens (Alcoi, 5 de gener de 1971) és un polític valencià, diputat a les Corts Valencianes en la IX legislatura.
Ha fet estudis de dret i un grau de comunicació. Militant del Partit Popular de la Comunitat Valenciana, n'ha estat secretari d'organització a la província d'Alacant. Fou escollit regidor a l'ajuntament d'Alcoi a les eleccions municipals espanyoles de 1995, 1999, 2003, 2007 i 2011, i durant tot aquest període fou portaveu del grup municipal popular.
Tot i no ser elegit diputat inicialment a les eleccions a les Corts Valencianes de 2015, en setembre de 2015 va substituir en el seu escó César Sánchez Pérez quan fou nomenat president de la Diputació d'Alacant. També s'incorporà en la següent legislatura a les Corts en substitució del dimitit Adrián Ballester.

## Referències

* ↑ «Fitxa de les Corts Valencianes». Arxivat de l'original el 2018-07-13. [Consulta: 14 setembre 2015].
* ↑ S.L, EDICIONES PLAZA. «Adrián Ballester (PP) renuncia a su acta de diputado en Les Corts para centrarse en la Diputación de Alicante» (en castellà). [Consulta: 30 juny 2021].
# Fabi Plancíades Fulgenci

Fabi Plancíades Fulgenci (en llatí: Fabius Planciades Fulgentius) va ser un gramàtic i mitògraf en llengua llatina de data incerta però no anterior al segle vi.
El seu estil bàrbar i rude el fan probablement d'origen africà, però no ha de ser confós de cap manera amb el bisbe Fulgenci de Ruspe (vers 468-533) o amb el seu deixeble Fulgenci Ferran.
A Fulgengi hom li atribueix tres obres, que indubtablement van sortir de la mateixa mà:
* Mythologiarum Libri III ad Catum Presbyterum. Una col·lecció de relats sobre temes mitològics, que encara que cita autors avui desconeguts o perduts, intenta racionalitzar les llegendes de forma extravagant i confon o no entén les etimologies de les paraules gregues.
* Expositio Sermonum Antiquorum cum Testimoniis ad Chalcidicum Grammaticum. Un glossari de paraules i frases obsoletes, molt curt i gairebé inútil, ja que parla d'antics autors que mai van ser anomenats per ningú, i les cites que recull són probablement fabricacions insolents de l'autor.
* Liber de Expositione Virgilianae Continentiae ad Chalcidicum Grammaticum. Un llibre que pretén donar una explicació dels temes esotèrics i al·legòrics que usa Virgili en els seus poemes. Es considera una obra absurda.

## Referències

* Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III) [Consulta: 23 desembre 2009]. Vol. 2 Pàg. 187 [FULGENTIUS, FA'BIUS PLANCI'ADES]
# César Pérez Gellida

César Pérez Gellida és un escriptor val·lisoletà especialitzat en novel·la negra. És un dels noms clau de la literatura de ficció del moment.
Va néixer a Valladolid l'any 1974. És llicenciat en Geografia i Història per la Universitat de Valladolid i Màster en Direcció Comercial i Màrqueting per la "Cámara de Comercio" de Valladolid. Ha desenvolupat la seva carrera professional en diferents empreses del sector audiovisual fins que l'any 2011 es traslladà a Madrid per dedicar-se a la seva carrera d'escriptor. Des de febrer de 2014 col·labora amb "El Norte de Castilla" amb una columna setmanal anomenada "La cantina del calvo".

## Obra

* 2013 - Memento mori. (Novel·la) Suma de letras. Primera part de la trilogia "Versos, canciones y trocitos de carne".
* 2013 - Dies irae. (Novel·la) Suma de letras. Segona part de la trilogia "Versos, canciones y trocitos de carne".
* 2014 - Consummatum est. (Novel·la) Suma de letras. Tercera part de la trilogia "Versos, canciones y trocitos de carne".
* 2014 - Mutatis mutandi. (Relat curt) Primer spin-off de la trilogia. Descarrega gratuïta a través de la seva web.
* 2014 - Sapere aude. (Relat curt) Segon spin-off de la trilogia.(En format digital).
* 2015 - Khimera. (Novel·la) Suma de letras.

## Premis

* 2012 - Premio Racimo de oro de la Literatura.
* 2014 - Medalla de Honor de la Sociedad Española de Criminología y Ciencias Forenses.
* 2014 - Premio Piñón de Oro.
* 2024 - "Premi Nadal 2024" amb Bajo Tierra Seca

## Referències

* ↑ «perezgellida.es». Arxivat de l'original el 22 de febrer 2015. [Consulta: 25 gener 2015].
* ↑ «Diari"ABC"». [Consulta: 25 gener 2014].
* ↑ «Diari "El País"». [Consulta: 25 gener 2014].
* ↑ «Agència Europa Press». [Consulta: 25 gener 2015].
* ↑ «perezgellida.es». Arxivat de l'original el 2015-03-16. [Consulta: 25 gener 2015].
* ↑ «20 minutos». [Consulta: 25 gener 2015].
* 1 2 «Agència Europa Press». [Consulta: 25 gener 2015].

## Enllaços externs

* Pàgina web de l'autor
* Pàgina oficial de facebook
* Twitter oficial
# Melangea

Melangeia (en grec antic Μελαγγεῖα) era un indret de l'antiga Arcàdia del districte de Mantinea.
Pausànias diu que estava situada en un dels dos camins d'entrada de l'Argòlida en direcció a Mantinea, i diu que, d'allí, a través d'un aqüeducte, arribava l'aigua a Mantinea. Afegeix, que a set estadis de la ciutat, hi havia una font anomenada «dels Meliastes», on hi havia un mègaron dedicat a Dionís i on aquests meliastes celebraven els misteris del déu. Al costat hi havia un temple d'Afrodita anomenada Melènide.

## Referències

* ↑ Smith, William (ed.). «Mantinea». Dictionary of Greek and Roman Geography (1854). [Consulta: 31 gener 2021].
* ↑ Pausànias. Descripció de Grècia, VIII, 6.4-5.
# La Sociologue et l'Ourson

La Sociologue et l'Ourson és una pel·lícula documental francesa dirigida per Étienne Chaillou i Mathias Théry, estrenada el 2016.

## Sinopsi

Descriure el curs legislatiu del matrimoni per a tothom i l'acalorat debat públic, entre setembre de 2012 i la seva implementació el maig de 2013, durant nou mesos, a partir d'imatges i sons de la notícia i reconstruint determinades escenes amb peluixos, titelles o decoracions de cartolina. La pel·lícula també gira al voltant de la relació entre Irène Théry, sociòloga especialitzada en família, i el seu fill, un dels dos directors.

## Repartiment

Totes les persones apareixen en el seu propi paper però de vegades estan representades per titelles amb la veu en off. Algunes imatges i sons provenen d'arxius de televisió o ràdio, mentre que d'altres són enregistraments inèdits dels dos directors.
* Irène Théry
* Mathias Théry (només veu)
* Michel Théry
* François Hollande
* Christiane Taubira
* Frigide Barjot
* Claude Bartolone
* Hervé Mariton
* Alain Finkielkraut

## Crítiques

La Sociologue et l'Ourson va tenir una acollida crítica molt favorable, obtenint una valoració mitjana de 3,9 sobre 5 al lloc Allociné, a partir de 21 ressenyes de premsa recollides. No obstant això, la pel·lícula ha estat denunciada per diversos activistes i investigadors LGBT (com Gwen Fauchois o Didier Eribon en particular) i acusada de reescriure la història, ja que, per exemple, el director Mathias Théry oculta les posicions passades d'Irène Théry, la seva mare, contra els drets de les persones LGBT, i ignora completament l'acció dels activistes LGBT.

## Premis

Va guanyar el premi del públic al millor documental a la XXII Fire!! Mostra Internacional de Cinema Gai i Lesbià

## Referències

* ↑ «« La Sociologue et l’Ourson », retour malin sur le mariage pour tous». La Croix, 05-04-2016.
* ↑ «La sociologue et l'ourson : Irène et Mathias Théry». France Culture.
* ↑ «Critiques Presse pour le film La Sociologue et l'Ourson»..
* ↑ Matthieu Foucher «CINÉMA – La sociologue, l’ourson et le mouvement LGBT : mémoire des luttes, lutte des mémoires». Nonfiction.fr, avril 2016.
* ↑ Guanyadors de l'edició de 2017 al web de Fire

## Enllaços externs

* Banda sonora a YouTube
* La Sociologue et l'Ourson a Vimeo
# SK Slavia Praga (femení)

El Slavia Praga femení és la secció femenina del Slavia Praga, un club de futbol de Praga. Juga a la Primera Divisió txeca, i és el segon equip més llaureat del campionat després del Sparta Praga. Ha jogat la Lliga de Campions en quatre ocasions, i al 2016 va arribar als quarts de final.

## Palmarès

* 2 Lligues de Txecoslovàquia:
** 91/92 - 92/93
* 16 Lligues de Txèquia:
** 69/70 - 70/71 - 71/72 - 73/74 - 74/75 - 78/79 - 82/83 - 86/87 - 87/88 - 91/92 - 92/93 - 02/03 - 03/04 - 13/14 - 14/15 - 15/16
* 2 Copes de Txèquia
** 13/14 - 15/16
Trajectòria a la Lliga de Campions de la UEFA :
| Edició | | 1ª Fase previa ¹ | 2ª Fase previa ¹ | Quarts de final | Semifinals | Final |
| 03/04 | | | Umeå IK |
| Edició | Fase previa ¹ | Setzens de final | Vuitens de final | Quarts de final | Semifinals | Final |
| 14/15 | | FC Barcelona |
| 15/16 | | Brøndby IF | Zvezda Perm | Olympique Lió |
| 16/17 | | Apollon Limassol |

## Referències

* ↑ RSSSF
# Mezquita de Jarque

Mesquita d'Exarc (aragonès) és un municipi d'Aragó, situat a la província de Terol i enquadrat a la comarca de les Conques Mineres.
# Bit Khamban

Bit Khamban, Bit Hamban o Bīt-Ḫamban fou un principat situat cap a la part nord del Diyala, i una part també al sud (fins Hulwand), a l'oest de la moderna Kermanshah i nord de Luristan (Lorestān).
El 856 aC el rei Salmanassar III (859-824 aC) va fer una expedició a Zamua, governada llavors pel príncep Nigdiara (Nikdera). Els assiris conqueriren Ida'a i altres ciutats al sud del llac Urmia. El 844 aC va fer una segona expedició contra Zamua (probablement per recaptar el tribu), i a Namri que llavors estava governada per un príncep de nom Marduk-shum-udanmiq, d'origen babiloni, que fou expulsat pels assiris i un príncep local del districte de Bit Khamban, conegut com a Yanzu (que segurament era un títol i no un nom) fou posat al seu lloc. Al cap de 8 anys (836 aC) el nou príncep va refusar pagar el tribut anual i el rei Salmanassar va creuar el Zab i va envair altre cop el país. Yanzu va fugir a les muntanyes i el país fou assolat i deixat buit. Yanzu fou fet presoner i portat a Assíria.
El 744 aC Teglatfalassar III va dirigir les seves forces a Namri i Mataa. Hordes de gent de Namri havien fet incursions a Assíria durant els darrers anys. Teglatfalassar va entrar el país a través de Bit-Zatti, Bit-Abdadani, Arziah, i altres districtes cap a Nishai; els districtes de Bit-Sumurzu i Bit-Khamban foren agregats al territori assiri i es van nomenar governadors. El 737 aC es va haver de fer una nova expedició a Namri i a Mataa. Els districtes arameus de Bit Sanguibuti, Bit Khamban i Sumurzu foren assolats i els assiris van trobar ferotge resistència per part del príncep de Bit Kabri, l'antecessor del qual, Battanu, ja s'havia destacat a la lluita el 744 aC.

## Bibliografia

* Robert William Rogers A History of Babylonia and Assyria,
* Article "Bit Hamban" a Encyclopaedia Iranica
# Francesc Carles de Borja

Francesc Carles de Borja-Centelles i Fernández de Velasco o Carles de Borja-Centelles (8 de desembre 1573 — 7 de febrer 1632), Duc de Gandia, Marquès de Llombai i comte d'Oliva (1595-1632).

## Biografia

Es casà el 1593 amb Artemissa Doria-Careto, filla de Giovanni Andrea-Doria, príncep de Melfi i capità general del Mediterrani. Heratà el títol a la mort de son pare, però va tindre problemes per l'herència amb sa mare, la qual li va plantejar un plet, gràcies a això es realitzà un inventari de tot els que es trobava en les diverses residències que posseïen.
Ocupà càrrecs importants, com majordom major d'Isabel de Borbó, primera dona de Felip IV; va pertànyer al Consell del Rei, fou capità de les galeres del Regne de València i virrei i lloctinent a Sardenya. Va viure la beatificació del seu avi Francesc de Borja.

## Antecedents familiars

Fill de Francesc Tomàs de Borja i Joana Fernández de Velasco.

## Núpcies i descendents

Es va casar amb Artemisa Dòria, amb qui va tenir tres fills:
* Magdalena de Borja-Centelles.
* Francesc Dídac Pasqual de Borja, duc de Gandia.
* Anna de Borja-Centelles.
# Fabius

Fabius és una població dels Estats Units a l'estat de Nova York. Segons el cens del 2000 tenia 355 habitants.

## Demografia

Segons el cens del 2000, Fabius tenia 355 habitants, 127 habitatges, i 92 famílies. La densitat de població era de 342,7 habitants/km².
Dels 127 habitatges en un 38,6% hi vivien nens de menys de 18 anys, en un 60,6% hi vivien parelles casades, en un 9,4% dones solteres, i en un 26,8% no eren unitats familiars. En el 22% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,23.
Per edats la població es repartia de la següent manera: un 31,5% tenia menys de 18 anys, un 5,1% entre 18 i 24, un 29,9% entre 25 i 44, un 23,1% de 45 a 60 i un 10,4% 65 anys o més.
L'edat mediana era de 36 anys. Per cada 100 dones de 18 o més anys hi havia 92,9 homes.
La renda mediana per habitatge era de 52.321 $ i la renda mediana per família de 55.417 $. Els homes tenien una renda mediana de 39.844 $ mentre que les dones 26.500 $. La renda per capita de la població era de 17.994 $. Entorn del 4% de les famílies i el 5,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fabius». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Fabius». American Fact Finder. Oficina del Cens dels Estats Units, 12-01-2010.
# Cotorra pintada

La cotorra pintada (Pyrrhura picta) és una espècie d'ocell de la família dels psitàcids.

## Hàbitat i distribució

Habita la selva humida des de l'oest de Panamà, nord de Colòmbia, Veneçuela i Guaiana, cap al sud, a través de l'est de l'Equador, nord i oest del Brasil i sud-est del Perú fins al nord de Bolívia.

## Taxonomia

Alguns autors consideren que en realitat es tracta de 4 espècies diferents:
* Pyrrhura picta (sensu stricto) - cotorra pintada. De Veneçuela, les Guaianes i nord de Brasil.
* Pyrrhura caeruleiceps Todd, 1947 - cotorra de Perijá. Del nord i nord-est de Colòmbia i nord-oest de Veneçuela.
* Pyrrhura eisenmanni Delgado, 1985 - cotorra d'Azuero. De la Península d'Azuero, a Panamà central.
* Pyrrhura subandina Todd, 1917 - cotorra del Sinú. De la vall del Riu Sinú, al nord-oest de Colòmbia.

## Referències

* ↑ cotorra pintada «Cotorra pintada». Cercaterm. TERMCAT, Centre de Terminologia. Rev. 20/11/2023(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ cotorra de Perijá«Cotorra pintada». Cercaterm. TERMCAT, Centre de Terminologia. Rev. 20/11/2023(català)
* ↑ cotorra d'Azuero«Cotorra pintada». Cercaterm. TERMCAT, Centre de Terminologia. Rev. 20/11/2023(català)
* ↑ cotorra del Sinú«Cotorra pintada». Cercaterm. TERMCAT, Centre de Terminologia. Rev. 20/11/2023(català)
# La Mallada del Pinell

La Mallada del Pinell és una serra situada entre els municipis de Mas de Barberans i la Sénia a la comarca del Montsià, amb una elevació màxima de 863 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# SK Tallinna Sport

El SK Tallinna Sport fou un club de futbol estonià de la ciutat de Tallinn.

## Història

Va ser fundat l'any 1912. Renasqué breument el 2003, desapareixent el 2008. Fou un dels clubs de futbol estonians més destacats anteriors a la segona guerra mundial, amb 9 lligues i una copa nacionals.

## Palmarès

* Lliga estoniana de futbol: (9)
** 1921, 1922, 1924, 1925, 1927, 1929, 1931, 1932, 1933
* Copa estoniana de futbol: (1)
** 1938

## Referències

* ↑ «Estonia - List of Champions». rsssf.com. [Consulta: 9 abril 2017].
* ↑ «Estonia - List of Cup Winners». rsssf.com. [Consulta: 9 abril 2017].
# Melania Gabbiadini

Melania Gabbiadini és una davantera de futbol internacional per Itàlia, amb la qual ha jugat tres Eurocopes (2005-13). Ha desenvolupat la major part de la seva carrera a l'ASD Verona, amb el qual ha guanyat cinq Scudettos.
El seu germà Manolo també és futbolista internacional.

## Trajectòria

| Temporades | Club | Títols |
| 00/01 - 03/04 | ACF Bergamo |
| 04/05 - act. | ASD Verona | 5 Lligues, 2 Copes, 3 Supercopes |

## Referències

* ↑ UEFA
# Batna (ciutat d'Algèria)

Batna és una ciutat d'Algèria, capital de la província homònima. El 2008 tenia 290.645 habitants.

## Personatges il·lustres

* Liamine Zéroual, sisè president d'Algèria
* Leila Ameddah, artista
* Rachid Mouffouk, artista

## Referències

* ↑ «Population: Batna Wilaya» (en francès). Oficina Nacional d'Estadística d'Algèria. Arxivat de l'original el 27 maig 2013. [Consulta: 5 octubre 2024].
* ↑ «Liamine Zeroual» (en anglès). Encyclopædia Britannica, 01-05-2024. [Consulta: 5 octubre 2024].
# Ferrogedrita

La ferrogedrita és un mineral de la classe dels silicats, que pertany al grup del nom arrel gedrita. Rep el nom per la seva relació amb la gedrita.

## Característiques

La ferrogedrita és un silicat de fórmula química ☐{Fe$^{2+}$₂}{Fe$^{2+}$₃Al₂}(Al₂Si₆O$_{22}$)(OH)₂. Cristal·litza en el sistema ortoròmbic. La seva duresa a l'escala de Mohs es troba entre 5,5 i 6.
Segons la classificació de Nickel-Strunz, la ferrogedrita pertany a «09.DD - Inosilicats amb 2 cadenes dobles periòdiques, Si₄O$_{11}$; ortoamfíbols» juntament amb els següents minerals: ferroantofil·lita, gedrita, holmquistita, protomanganoferroantofil·lita, sodicantofil·lita, sodicferroantofil·lita, sodicferrogedrita, sodicgedrita, ferroholmquistita i protoantofil·lita.

## Formació i jaciments

Ha estat descrita als Estats Units, la República Txeca, Dinamarca, Noruega, Finlàndia, Alemanya, l'Índia i el Japó.

## Referències

* ↑ «Ferro-gedrite» (en anglès). Mindat. [Consulta: 16 gener 2020].
# Cova de Josepó

La Cova de Josepó és una cova del terme de Conca de Dalt, al Pallars Jussà, dins de l'antic terme de Toralla i Serradell, al Pallars Jussà, en territori del poble de Rivert.
Està situada a prop i a ponent de Rivert, a l'esquerra del barranc del Balç, a l'extrem d'un serradet damunt del poble mateix. Queda també a prop i a ponent de la Cova de la Font.

## Enllaços externs

* Institut Cartogràfic de Catalunya
# La Mòta

«La Mòta o la Mota» té aquests significats:
* La Mòta (occità) o Villesiscle (francès), municipi francès al departament de l'Aude (regió de Llenguadoc-Rosselló)
* La Mòta (Landes), municipi francès al departament de Landes
* La Mòta (Var), municipi francès al departament de Vas
* La Mota de Cassèl, municipi francès al departament de l'Òlt (regió de Migdia-Pirineus)
* La Mota de Chalancon, municipi francès al departament de la Droma
* La Mòta de Cucmont, municipi francès al departament de Tarn i Garona (regió de Migdia-Pirineus)
* La Mota de Fenelon, municipi francès al departament de l'Òlt (regió de Migdia-Pirineus)
* La Mòta de Mont Ravèl, municipi francès al departament de la Dordonya (regió d'Aquitània)
* La Mota de Ròse, municipi francès al departament de Valclusa (regió de Provença-Alps-Costa-Blava)
* La Mòta e Capdevila, municipi francès al departament de Tarn i Garona (regió de Migdia-Pirineus)
* La Mòta Gohàs, municipi francès al departament de Gers (regió de Migdia-Pirineus)
* La Mota Granda, municipi francès al departament de l'Erau (regió de Llenguadoc-Rosselló)
* La Mòta Landeron, municipi francès al departament de Gironda (regió d'Aquitània)